text: адам экологиясының әдістері (методы экологии человека). адам экологиясы ұзақ уақыт даму нәтижесінде қалыптасты. осы даму барысында оның теориялық негіздері, ғылыми және қолданбалы міндеттерді орындаудың әдістемелік ережелері мен нақты әдістік тәсілдері қалыптасты. идеялардың қалыптасуы мен дамуы адам экологиясының басқа пәндерден табиғи және әлеуметтік географиядан, демографиядан, социологиядан, биология мен медицинадан алған зерттеу әдістерінің жетілдірілуімен және өңделуімен қатар жүрді. адам экологиясының әдістемелік негіздерін қалыптастыру үшін оны жер бетінде адам қауымдастықтары мен табиғи кешендердің әрекеттесу процесінде қалыптасатын жүйелердің даму заңдары туралы ғылым, бұл жүйелерді реттеу мен басқару әдістері туралы ғылым деп ұғыну маңызды болды. әдістер жүйесінде табиғи, экономикалық, саяси, және т.б. факторларды бағалау үлкен орын алады. кейде адамдардың тіршілік әрекетіне әсер ететін немесе әсер етуі мүмкін құбылыстар мен факторлардың тізімі бар кадастрлар түзіледі. бағамдаушылық зерттеулер табиғатты, шаруашылықты, халықты, және әлеуметтік керсеткіштерді жүйелеп, тақырыптық қарқыны өсуімен өзара тығыз байланыста дамиды. объектілерді зерттеудің маңызды әдістемелік принципі ең алдымен картографиялық үлгілеу. адам экологиясында аудандастыру сияқты маңызды әдістемелік тәсіл кеңінен қолданылады. адамның мекен ету ортасын оңтайландыру мен әлеуметтің денсаулығы деңгейін көтеру болжау негізінде ғана мүмкін болатын келешектік бағалауды қажет етеді. адам экологиясының ішкі дамуының күрделі процестері нәтижесінде ол қазіргі уақытта ішкі құрылымын, олардың аумақтық ұштасымы мен байланыстарын зерттейтін ауқымды іргелі ғылым болып отыр. адам экологиясындағы жүйелік тұрғыдан қарау тән сипатты міндеттерін жүйенің жалпы теориясының ережелерін қолдану арқылы шешу нәтижесінде қалыптасты.